cyanic-selkie/wikianc huggingface dataset:
Athens Airways
Ιστορία
Η εταιρεία ξεκίνησε τη λειτουργία της με στόχο κυρίως τις άγονες γραμμές, οι οποίες αποφέρουν περί τα 35 εκ. ευρώ ετησίως. Η επιτυχής όμως εξαγορά των Ολυμπιακών Αερογραμμών από την MIG, αλλά και η κλιμάκωση του ανταγωνισμού με την Aegean Airlines, οδήγησαν την Athens Airways σε σημαντικές ζημιές ύψους 10,5 εκ. ευρώ κατά τη διετία 2008-2009. Τα προβλήματα της εταιρείας με την Υ.Π.Α. ξεκίνησαν όταν η πρώτη διέκοψε το δρομολόγιο Αθήνα - Καβάλα - Καστοριά, αν και μετά από πιέσεις τοπικών φορέων, το δρομολόγιο συνεχίστηκε με ένταξή του στα επιδοτούμενα από το Υπουργείο Υποδομών. Αργότερα η Υ.Π.Α αποφάσισε να δώσει σε μικρές εταιρείες, ανάμεσα στις οποίες και η Athens Airways, τα άγονα δρομολόγια για την περίοδο Δεκεμβρίου 2009 - Μαρτίου 2010. Η εταιρεία έλαβε 10 άγονες γραμμές, έναντι ποσού 1,5 εκ. ευρώ. Σε επόμενο διαγωνισμό για τις άγονες γραμμές, με διετή διάρκεια παραχώρησης, η Athens Airways έλαβε και πάλι 9 γραμμές έναντι επιδότησης 4,5 εκ. ευρώ. Από την άνοιξη του 2010 όμως η Υ.Π.Α. και ειδικότερα οι αερολιμενάρχες Ικαρίας, Καρπάθου, Λήμνου, Κυθήρων και Σκιάθου, αρχίζουν να λαμβάνουν σωρεία καταγγελιών και παραπόνων. Σε διάστημα δύο μηνών οι εν λόγω αερολιμενάρχες είχαν επιβάλλει 22 πρόστιμα συνολικού ύψους 30.000 ευρώ στην εταιρεία. Μετά από σύμφωνη γνώμη και του υπουργού Υποδομών Δημήτρη Ρέππα και αφού είχαν προηγηθεί οχλήσεις από την Υ.Π.Α. προς την διοίκηση της εταιρείας, η υπηρεσία αποφασίζει να κηρύξει έκπτωτη την Athens Airways. Οι πτήσεις σταματούν τον Σεπτέμβριο του 2010, ενώ η εταιρεία καταθέτει και επίσημα την άδειά της στην Υ.Π.Α. στις 31 Ιανουαρίου 2011, αναφέροντας ως βασικό λόγο την ακύρωση της συγχώνευσης Olympic Air και Aegean Airlines από την Κομισιόν.
Προορισμοί
Πηγές:
Στόλος
Ο στόλος της εταιρείας αποτελούνταν από δύο αεροσκάφη Embraer με κινητήρες Ρολς Ρόις (στοιχεία Φεβρουαρίου 2010). Τα αεροσκάφη είχαν μισθωθεί από την εταιρεία Airstream International Group και προηγούμενος χρήστης τους ήταν η Flybe και παλαιότερα η British Airways. Για την κάλυψη των αναγκών της η εταιρεία είχε προσθέσει στον στόλο της τον Φεβρουάριο του 2010, ένα ακόμα αεροσκάφος τύπου Dash 8-300 το οποίο μισθώθηκε από την Athens Airways με wet lease, προερχόμενο από την εταιρεία Medavia. Ο μέσος όρος ηλικίας του στόλου ήταν 9,9 χρόνια τον Απρίλιο του 2009, ενώ την συντήρηση των αεροσκαφών είχε αναλάβει η εταιρεία Interjet.
Θηκόγραμμα
Το θηκόγραμμα είναι ένας γραφικός τρόπος παρουσίασης πέντε περιληπτικών μέτρων μιας κατανομής ομαδοποιημένων δεδομένων, με συνδυασμό των οποίων είναι δυνατή η άντληση περισσότερων πληροφοριών από αυτήν που περιέχεται στα πέντε αυτά μέτρα.
Πρόκειται για ένα χρήσιμο διάγραμμα, ειδικά όσον αφορά τη σύγκριση συνεχών κατανομών σε διαφορετικούς πληθυσμούς (π.χ. το εισόδημα μεταξύ ανδρών -γυναικών). Για τη κατασκευή του δημιουργείται ένα ορθογώνιο πλαίσιο με βάσεις το πρώτο και το τρίτο τεταρτημόριο. Ενδιάμεσα τοποθετείται η διάμεσος (το 2ο τεταρτημόριο). Από τα μέσα των βάσεων αναπτύσσονται γραμμές οι οποίες συνδέουν τις οριακές τιμές της μεταβλητής. Ο υπολογισμός των οριακών τιμών γίνεται βάσει ενός μαθηματικού τύπου που δε θα αναφερθεί. Απλώς επισημαίνουμε ότι καλύπτει αρκετή απόσταση προς τις δύο πλευρές των δεδομένων. Αν υπάρχουν και άλλες τιμές εκτός των οριακών τιμών, αυτές δηλώνονται επιπλέον, συνήθως με αστερίσκους ή κουκκίδες.
Παραπομπές
Κατηγορία:Διαγράμματα
Νι Τσικίν
Ο Νι Τσικίν ή Τσιχτσίν (倪志钦, 14 Απριλίου 1942) είναι Κινέζος πρώην αθλητής στο άλμα εις ύψος.
Στις 8 Νοεμβρίου 1970, στη Σαγκάη, πέρασε τα 2,29 μ., αλλά η επίδοση δεν αναγνωρίστηκε ως παγκόσμιο ρεκόρ γιατί η Κίνα δεν ήταν μέλος της Διεθνούς Ένωσης Ομοσπονδιών Κλασικού Αθλητισμού (IAAF). Μετά τη αρχική αποτυχία του, οι θεατές ξεκίνησαν να απαγγέλουν τη ρήση του προέδρου Μάο Τσετούνγκ «Να είσαι αποφασισμένος, μη φοβάσαι να θυσιασθείς, ξεπέρνα όλα τα εμπόδια ως την τελική νίκη». Μετά την επιτυχία του, ο αθλητής έκανε την ακόλουθη δήλωση: «Αν τ' άλματά μου ήταν τόσο ψηλά όσο οι σκέψεις του προέδρου Μάο, θα χρειαζόμουν σκάλα πυροσβέστη για να τα μετρήσω».
Παραπομπές
Κατηγορία:Κινέζοι αθλητές
Εύβουλος ο Αλεξανδρεύς
Άκμασε το διάστημα 200 - 130 π.Χ. στην Αλεξάνδρεια, από όπου και η προσωνυμία του. Υπήρξε μαθητής του Ευφράνορος, αλλά και ο δάσκαλος του Πτολεμαίου από την Κυρήνη. Ανήκε στους σκεπτικούς φιλοσόφους.
Πηγές
Κατηγορία:Αρχαίοι Έλληνες φιλόσοφοι Κατηγορία:Σκεπτικοί φιλόσοφοι
Ρονάλντο
Ο Ρονάλντο Λουίς Ναζάριο ντε Λίμα (πορτογαλικά: Ronaldo Luiz Nazário de Lima, γεννήθηκε 18 Σεπτεμβρίου 1976 ) είναι Βραζιλιάνος πρώην ποδοσφαιριστής, που αγωνιζόταν στη θέση του επιθετικού. Γνωστός με το προσωνύμιο «Το Φαινόμενο», θεωρείται ένας από τους καλύτερους ποδοσφαιριστές όλων των εποχών.
Διακρινόταν για το εξαιρετικό επιθετικό του ταλέντο, καθώς και για την ικανότητά του να κινείται και να ντριμπλάρει πολύ γρήγορα. Στη δεκαετία του 1990 αγωνίστηκε με τις φανέλες των Κρουζέιρο, Αϊντχόφεν, Μπαρτσελόνα και Ίντερ. Η μετακίνησή του στην Ισπανία και την Ιταλία, τον κατέστησε μόλις τον δεύτερο ποδοσφαιριστή - μετά τον Ντιέγκο Μαραντόνα - που κατάφερε να καταρρίψει δύο φορές το ρεκόρ της ακριβότερης μεταγραφής, γεγονός που σημειώθηκε πριν συμπληρώσει τα 21 του χρόνια.
Κατέκτησε το βραβείο του Παίκτη της Χρονιάς της ΦΙΦΑ τρεις φορές και τη Χρυσή Μπάλα δύο. Κέρδισε και το Χρυσό Παπούτσι με τα 34 γκολ που πέτυχε στην Πριμέρα Ντιβιζιόν. Συμπεριλαμβάνεται στη λίστα FIFA 100 που συνέταξε ο Πελέ το 2004 για τους σπουδαιότερους εν ζωή ποδοσφαιριστές. Με την Εθνική Βραζιλίας σημείωσε 62 γκολ, όντας αυτή τη στιγμή ο τρίτος σκόρερ στην ιστορία της σελεσάο, πίσω από τους Πελέ και Νεϊμάρ, ενώ για αρκετά χρόνια ήταν δεύτερος πριν τον περάσει ο Νεϊμάρ. Στο Παγκόσμιο Κύπελλο του 1998 πήρε τη "Χρυσή Μπάλα" του πολυτιμότερου παίκτη της διοργάνωσης, φτάνοντας στον τελικό. Κέρδισε το δεύτερο Παγκόσμιο Κύπελλο το 2002, όπου ήταν ο κύριος πρωταγωνιστής και πρώτος σκόρερ.
Ως πολυδιάστατος επιθετικός, έδωσε μία νέα οπτική στην αντίληψη για τη θέση και επηρέασε σημαντικά την γενιά των επιθετικών που επακολούθησε. Μετά το τέλος της καριέρας του συνέχισε να είναι Πρέσβης Καλής Θέλησης των Ηνωμένων Εθνών για την Ανάπτυξη, θέση για την οποία είχε επιλεγεί από το 2000. Επίσης διετέλεσε Πρέσβης του Παγκοσμίου Κυπέλλου 2014 που έλαβε χώρα στη Βραζιλία. Από τον Σεπτέμβριο του 2018 έγινε ιδιοκτήτης της Ρεάλ Βαγιαδολίδ. Τον Δεκέμβριο του 2021 απέκτησε το πλειοψηφικό πακέτο μετοχών της Κρουζέιρο Εσπόρτε Κλούμπε, ομάδας από την οποία ξεκίνησε την επαγγελματική του σταδιοδρομία και η οποία αντιμετώπιζε σοβαρά οικονομικά προβλήματα που οδήγησαν στον υποβιβασμό της το 2019 στη δεύτερη κατηγορία για πρώτη φορά στην ιστορία της.
Πρώτα χρόνια
Ο Ρονάλντο Λουίς Ναζάριο ντε Λίμα γεννήθηκε στο Ρίο ντε Τζανέιρο της Βραζιλίας, όντας το τρίτο παιδί του Νέριο Ναζάριο ντε Λίμα και της Σόνια ντος Σάντος Μπαράτα. Μεγάλωσε σε μια εργατική γειτονιά στα υποβαθμισμενα δυτικά προάστια της πόλης. Οι γονείς του χώρισαν όταν ήταν 11 ετών κι ο Ρονάλντο εγκατέλειψε σύντομα το σχολείο, επιδιώκοντας να κάνει καριέρα στο ποδόσφαιρο. Συνήθιζε να παίζει μπάλα στους δρόμους των προαστίων του Ρίο, με τη μητέρα του να δηλώνει αργότερα «Πάντα τον έβρισκα να παίζει μπάλα με φίλους, την ώρα που θα 'πρεπε να βρίσκεται στο σχολείο. Το ξέρω, έχασα τη μάχη μου». Ξεκίνησε να παίζει ποδόσφαιρο σάλας, από την αρχή ως επιθετικός και με επιθυμία να αγωνιστεί στην αγαπημένη του ομάδα Φλαμένγκο, κάτι που δεν έγινε δυνατό: έχασε μία προπόνηση λόγω της αδυναμίας του να πληρώσει το εισιτήριο για την πολύωρη διαδρομή του λεωφορείου που απαιτούνταν για να μεταβεί εκεί. Το πρώτο όνομα με το οποίο έπαιξε ήταν Ροναλντίνιο (μικρός Ρονάλντο), αλλά στη συνέχεια υιοθέτησε το Ρονάλντο από το όνομα του γιατρού που τον έφερε στον κόσμο.
Εντάχθηκε στην ομάδα "Σόσιαλ Ράμος" στην ηλικία των 12 και την πρώτη του σεζόν σημείωσε ρεκόρ στο σκοράρισμα, πετυχαίνοντας 166 γκολ. Γρήγορα εντοπίστηκε από τον συμπατριώτη του και πρώην ποδοσφαιριστή Ζαϊρζίνιο, που τότε ήταν προπονητής της Σάο Κριστοβάο (ομάδα της δεύτερης κατηγορίας) και εντάχθηκε στην ομάδα νέων, όπου ξεδίπλωσε το μεγάλο ταλέντο του. Επόμενος σταθμός για τον Ρονάλντο, ήταν η Κρουζέιρο - πρώην ομάδα του Ζαϊρζίνιο, στην οποία εισηγήθηκε ο ίδιος την απόκτησή του, διακρίνοντας τις ικανότητές του. Τον Μάρτιο του 1991 ο Ρονάλντο πήρε την απόφαση να εγκαταλείψει το σχολείο και να αφοσιωθεί ολοκληρωτικά στο ποδόσφαιρο. Την πρώτη του σεζόν έπαιξε σε 28 επίσημους αγώνες και σκόραρε 17 φορές. Την επόμενη περίοδο τον προβίβασαν κατευθείαν στην κατηγορία των νέων.
Κρουζέιρο
Ξεκίνησε την επαγγελματική του σταδιοδρομία το 1993 με την ομάδα της Κρουζέιρο. Πραγματοποίησε το ντεμπούτο του στις 25 Μαΐου, σε ηλικία 16 ετών. Άρχισε να κερδίζει ιδιαίτερα την προσοχή, όταν στις 7 Νοεμβρίου του ίδιου έτους, κατάφερε να πετύχει 5 τέρματα απέναντι στην ομάδα της Μπαΐα. Ήταν τρίτος σκόρερ του εθνικού πρωταθλήματος με 12 γκολ.
Ολοκλήρωσε τη σεζόν με 41 γκολ σε 45 εμφανίσεις με την Κρουζέιρο, οδηγώντας την στην πρώτη κατάκτηση του Κυπέλλου Βραζιλίας το 1993 και του πρωταθλήματος της πολιτείας Μίνας Ζεράις το 1994.
Αϊντχόφεν
Ο Ρονάλντο πήρε μεταγραφή στην ολλανδική Αϊντχόφεν, το καλοκαίρι του 1994 με ποσό ρεκόρ για Βραζιλιάνο ποδοσφαιριστή. Επέλεξε την Αϊντχόφεν καθώς και ο Άγιαξ είχε ενδιαφερθεί για την απόκτησή του, κατόπιν παρότρυνσης του Ρομάριο που είχε φύγει για τη Μπαρτσελόνα. Ο Ρονάλντο σημείωσε το πρώτο του γκ στο 10ο λεπτό του πρώτου του αγώνα με το νέο του σύλλογο και συνολικά 30 γκολ την πρώτη του σεζόν στην Ερεντιβίζιε αναδεικνυόμενος πρώτος σκόρερ του πρωταθλήματος και συνολικά 35 σε 36 αγώνες. Έπειτα από ένα χατ τρικ που πέτυχε απέναντι στην Μπάγερ Λεβερκούζεν για το Κύπελλο ΟΥΕΦΑ της σεζόν 1994–95, ο επιθετικός της Λεβερκούζεν και παγκόσμιος πρωταθλητής με τη Δυτική Γερμανία Ρούντι Φέλερ, δήλωσε στη συνέντευξη τύπου «Δεν έχω ξαναδεί στη ζωή μου, κανέναν 18χρονο να αγωνίζεται έτσι». Οι εντυπωσιακές ντρίμπλες του σε εκείνο το παιχνίδι κέντρισαν το ενδιαφέρον πολλών ανθρώπων του αθλήματος και των μεγάλων ευρωπαϊκών συλλόγων. Στη δεύτερη αγωνιστική περίοδο ταλαιπωρηθηκε από τραυματισμούς στο γόνατο που τον κράτησαν εκτός του μεγαλύτερου μέρους της πορείας της ομάδας, αλλά εξακολούθησε να έχει κατά μέσο όρο σχεδόν ένα γκολ ανά παιχνίδι, σημειώνοντας 12 γκολ σε 13 εμφανίσεις πρωταθλήματος και συνολικά 19 σε 21 αγώνες σε όλες τις διοργανώσεις. Η παραμονή του στο Αϊντχόφεν τον βοήθησε να αναπτυχθεί με εντυπωσιακό τρόπο σωματικά, ενισχύοντας περαιτέρω σπουδαία φυσικά προσόντα που ήδη διέθετε.
Με την Αϊντχόφεν κέρδισε το Κύπελλο Ολλανδίας το 1996, ενώ ήταν ο πρώτος σκόρερ του ολλανδικού πρωταθλήματος το 1995. Στη διάρκεια των δύο περιόδων με την ομάδα πέτυχε συνολικά 52 τέρματα σε 56 αγώνες.
Κερατέα
Η Κερατέα είναι πόλη της Αττικής, που ανήκει διοικητικά στον Δήμο Λαυρεωτικής. Βρίσκεται στα νότια της Αττικής, χτισμένη στους βόρειους πρόποδες του Πανείου Όρους σε υψόμετρο 200 μέτρων. Απέχει 40 χιλιόμετρα από την Αθήνα με την οποία συνδέεται μέσω της λεωφόρου Λαυρίου και 16 χιλιόμετρα από το Λαύριο. Επίσης απέχει περίπου οκτώ χιλιόμετρα από τις ανατολικές ακτές της Αττικής. Κοντινότερες παραλίες στην Κερατέα είναι η παραλία Κακής Θάλασσας και η παραλία Δασκαλειού. Ο πληθυσμός της Κερατέας είναι 7.493 κάτοικοι σύμφωνα με την απογραφή του 2011. Πολιούχος της πόλης είναι ο Άγιος Δημήτριος.
Πορεία του πληθυσμού:
Ρονάλντο
Ίντερ
Το 1997 πήρε μεταγραφή στην ιταλική Ίντερ, την οποία βοήθησε την ίδια χρονιά να κατακτήσει το κύπελλο ΟΥΕΦΑ, στου οποίου τον τελικό σκόραρε το τρίτο γκολ μετά από εκπληκτική προσποίηση στον τερματοφύλακας. Στις 27 Ιουλίου παρουσιάστηκε στο Στάδιο Τζουζέπε Μεάτσα μπροστά σε πάνω από 50.000 φιλάθλους, ενώ ακολούθησε και φιλική συνάντηση με τη Μάντσεστερ Γιουνάιτεντ που έληξε ισόπαλη με 1–1. Έκανε το ντεμπούτο του στις 31 Αυγούστου σε αγώνα με αντίπαλο τη Μπρέσια γνωρίζοντας την ήττα με 2–1. Από την πρώτη του χρονιά κιόλας, ο Ρονάλντο προσαρμόστηκε εύκολα στον ιταλικό τρόπο παιχνιδιού, καθώς ήταν δεύτερος σκόρερ του πρωταθλήματος με 25 γκολ. Η ομάδα κατετάγη και αυτή δεύτερη έχοντας χάσει το κρίσιμο ντέρμπι με τη Γιουβέντους, ίσως άδικα καθώς μία ανατροπή του Ρονάλντο μέσα στην περιοχή των γηπεδούχων αγνοήθηκε από το διαιτητή. Η Σέριε Α είναι σκληρότερο πρωτάθλημα και πιο αργό σε ρυθμό από την Πριμέρα Ντιβιζιόν και εκείνη την εποχή το κορυφαίο στον κόσμο, όμως αρχικά ο Βραζιλιάνος δεν αντιμετώπισε προβλήματα παρά το γεγονός ότι δεν θα ήταν απλώς ο εκτελεστής ή ο δημιουργός, αλλά θα είχε την υποχρέωση να τα κάνει όλα. Εκείνη την εποχή, ο ιταλικός σύλλογος διέθετε ελάχιστους ποδοσφαιριστές που μιλούσαν την ίδια γλώσσα με το Ρονάλντο και διέθεταν την προσωπικότητα για κάτι πραγματικά μεγάλο. Την περίοδο εκείνη άρχισε να ολοκληρώνει τον τρόπο παιχνιδιού του και να μετατρέπεται σταδιακά στον απόλυτο κεντρικό επιθετικό. Ξεκίνησε να μοιράζει αρκετές ασίστ, εκτελούσε τα πέναλτι και είχε μεγάλη ευστοχία στις απευθείας εκτελέσεις φάουλ. Όλη τη σεζόν χάρισε σπάνιες ποδοσφαιρικές στιγμές στο κοινό, πάντοτε προσωπικές, σχεδόν ποτέ προϊόντα ομαδικής προσπάθειας. Στο τέλος της χρονιάς έγινε και αρχηγός της ομάδας. Το 1997 κέρδισε για δεύτερη φορά τον τίτλο του Παίκτη της Χρονιάς της ΦΙΦΑ (ο πρώτος παίκτης που υπερασπίστηκε αυτή την τιμή ) καθώς και για πρώτη φορά τη Χρυσή Μπάλα σε ηλικία 21 ετών, ο νεότερος νικητής του θεσμού μέχρι τώρα. Ανακηρύχθηκε "Ποδοσφαιριστής της Χρονιάς στη Σέριε Α" το 1998, ενώ τερμάτισε δεύτερος όσον αφορά στο βραβείο του "Παίκτη της Χρονιάς της ΦΙΦΑ" και τρίτος στην ψηφοφορία για την ανάδειξη του νικητή της Χρυσής Μπάλας. Στα 23 του είχε πετύχει ήδη περισσότερα από 200 τέρματα σε επίπεδο συλλόγων και εθνικών.
Κερατέα
Ιστορία της Κερατέας
Στην θέση της σημερινής Κερατέας στην αρχαιότητα βρισκόταν ο Δήμος Κεφαλής της Ακαμαντίδας φυλής στα παράλια της Αττικής, πόλη που καταστράφηκε από την εισβολή των Ερούλων. Ο σημερινός οικισμός χτίστηκε πολύ αργότερα και πήρε το όνομα Κερατέα, πιθανότερα από το φυτό χαρουπιά που λέγεται αλλιώς και κερατέα ή κερατιά και είναι πολύ διαδεδομένο στην περιοχή. Η Κερατέα το 1840 αποτελεί έδρα του τότε διευρυμένου δήμου Λαυρίου, ενώ το 1890 αναγνωρίζεται ως Δήμος Θορικίων, με απόσχιση της νέας πόλης του Λαυρίου, που είχε δημιουργηθεί στον νοτιανατολικό λιμένα της Λαυρεωτικής, τα "Εργαστήρια". Το 1912 η Κερατέα αναγνωρίζεται ως αυτόνομη κοινότητα, ενώ το 1950 προάγεται σε δήμο. Ο δήμος Κερατέας καταλάμβανε μεγάλο τμήμα της νότιας Αττικής και περιλάμβανε έναν μεγάλο αριθμό μικρών οικισμών. Με την εφαρμογή του προγράμματος Καλλικράτης την 1η Ιανουαρίου 2011 η Κερατέα εντάχθηκε στον νέο δήμο Λαυρεωτικής.
Ρονάλντο
Μετά το 2002
thumb|left|250px|Ο Ρονάλντο με τη φανέλα της Ρεάλ Μαδρίτης. Μετά το Παγκόσμιο Κύπελλο του 2002, η ισπανική Ρεάλ Μαδρίτης έσπευσε να τον αποκτήσει, αποσπώντας την υπογραφή του την τελευταία ημέρα των μεταγραφών (31 Αυγούστου). Από την πρώτη κιόλας ημέρα της ανακοίνωσης της μετακίνησης, πουλήθηκαν εκατομμύρια φανέλες με το όνομα του. Σκόραρε στο ντεμπούτο του με την Ντεπορτίβο Αλαβές το πρώτο του τέρμα και την πρώτη του σεζόν σημείωσε 23 γκολ στο πρωτάθλημα, ενώ κατέκτησε το πρωτάθλημα καθώς και το Διηπειρωτικό Κύπελλο. Το 2003 κέρδισε το ισπανικό πρωτάθλημα και το Σούπερ Κύπελλο. Την ίδια χρονιά, στα προημιτελικά του Τσάμπιονς Λιγκ απέναντι στη Μάντσεστερ Γιουνάιτεντ, πραγματοποίησε ένα εντυπωσιακό χατ τρικ μέσα στο Ολντ Τράφορντ αποκλείοντας την αγγλική ομάδα. Κατά τη διάρκεια αυτής της δεύτερης αγωνιστικής περιόδου στο σύλλογο, σκόραρε ένα από τα ταχύτερα γκολ στην ιστορία της Ρεάλ στα 15 δευτερόλεπτα σε αγώνα πρωταθλήματος ενάντια στην Ατλέτικο Μαδρίτης στο Μπερναμπέου στις 3 Δεκεμβρίου 2003. Τρεις μέρες αργότερα βοήθησε στην πρώτη νίκη της Ρεάλ επί Μπαρτσελόνα στο Καμπ Νόου μετά από 20 χρόνια όταν σκόραρε το δεύτερο γκολ στη νίκη 2–1 επί του πρώην συλλόγου του. Τελείωσε τη χρονιά ως ο πρώτος σκόρερ του πρωταθλήματος με 24 τέρματα. Στα τέλη όμως της σεζόν 2003–2004 τραυματίστε και πάλι και δεν κατάφερε να πρωταγωνιστήσει. Το 2006 μετά την απόκτηση του Ρουντ φαν Νίστελροϊ ο Ρονάλντο σταμάτησε να παίζει βασικός λόγω της κακής φυσικής του κατάστασης αλλά και εξαιτίας του γεγονότος ότι θεωρήθηκε υπέρβαρος, καθώς είχε ξεπεράσει σε βάρος τα 90 κιλά. Όπως αποκαλύφθηκε αργότερα ήταν αποτέλεσμα αρχομένου προβλήματος υγείας. Συνολικά για την ομάδα της ισπανικής πρωτεύουσας σημείωσε 104 γκολ σε 177 επίσημους αγώνες, από τα οποία 83 ήταν σε 127 αγώνες πρωταθλήματος. Παρά την παρουσία σημαντικής αξίας συμπαικτών δεν κατάφερε να κερδίσει το μεγαλύτερο έπαθλο που ήταν και στόχος της ομάδας, το Τσάμπιονς Λιγκ.
Κερατέα
Ιστορία της Κερατέας
Τον Δεκέμβριο του 2010 ξέσπασαν στην Κερατέα ταραχές με αφορμή τη δημιουργία ΧΥΤΑ στην περιοχή Οβριόκαστρο. Οι ταραχές ξεκίνησαν στις 11 Δεκεμβρίου του 2010 και συνεχίστηκαν για περισσότερους από τρεις μήνες. Με απόφαση του ειρηνοδικείου Λαυρίου υπήρξε προσωρινή αναστολή των εργασιών στην περιοχή. Παρά την απόφαση για την αναστολή των εργασιών, τα ΜΑΤ παρέμειναν στην περιοχή και η ένταση συνεχίστηκε. Τελικά αποχώρησαν στις 18 Απριλίου, μετά από 128 μέρες συνεχούς παρουσίας στην περιοχή και η ένταση εκτονώθηκε.
Ρονάλντο
Μετά το 2002
Στις 30 Ιανουαρίου του 2007, υπέγραψε συμβόλαιο στην Μίλαν. Παρά την καλή αρχή με το νέο σύλλογο σε περίπου ένα χρόνο τραυματίστηκε και πάλι έπειτα από σύγκρουση με άλλο παίκτη, σε αγώνα της Μίλαν με τη Λιβόρνο. Έμεινε εκτός γηπέδων για ένα έτος. Στις 9 Δεκεμβρίου του 2008, ο Ρονάλντο υπέγραψε ετήσιο συμβόλαιο με τη βραζιλιάνικη ομάδα Κορίνθιανς. Η παρουσία του στην ομάδα ήταν καλή σημειώνοντας 23 γκολ στο πρωτάθλημα, και κατακτώντας το Πρωτάθλημα Παουλίστα και το Κύπελλο Βραζιλίας. Την ίδια χρονιά (2009) έλαβε το βραβείο για τον καλύτερο Βραζιλιάνο παίκτη της χρονιάς. Τον Φεβρουάριο του 2010 ο ποδοσφαιριστής γνωστοποίησε ότι σκοπεύει να αποχωρήσει από τα γήπεδα το 2011. Η επιστροφή και τα επιτεύγματά του μετά από τρεις τόσο σοβαρούς τραυματισμούς είναι ίσως το μεγαλύτερο κατόρθωμα της καριέρας του σε εποχές που η διαιτησία δεν προστάτευε τους επιθετικούς. Ίσως ο Ρονάλντο να ήταν μάρτυρας αυτής της σύγχρονης ποδοσφαιρικής «ανθρωποθυσίας» σε ένα περίεργο τέρας που λέγεται «εμπορική αξία». Παρ' αυτά, η αναγνώριση του από τους ειδικούς του αθλήματος παρέμεινε σημαντική. Ο Ζοσέ Μουρίνιο είπε ενδεικτικά: «Ο Κριστιάνο Ρονάλντο και ο Λέο Μέσι είχαν μεγαλύτερη καριέρα. Παραμένουν στην κορυφή κάθε μέρα για 15 χρόνια. Ωστόσο, αν μιλάμε αυστηρά για ταλέντο και ικανότητες, κανείς δεν ξεπερνά τον Ρονάλντο».
Κερατέα
Ιστορικά μνημεία
Ο μητροπολιτικός ναός της Κερατέας είναι αφιερωμένος στον άγιο Δημήτριο. Σε κοντινή απόσταση βρίσκεται η πλατεία του Αγίου Θωμά, η οποία πήρε το όνομά της από τον ναό της ψηλαφήσεων του Αγίου Θωμά που βρίσκεται σε αυτή. Ο ναός κτίστηκε στις αρχές του 20ού αιώνα, ενώ η κόγχη χρονολογείται από τους μεταβυζαντινούς χρόνους. Σε κοντινή απόσταση βρίσκεται επίσης ο ναός της Αγίας Παρασκευής. Είναι μεταβυζαντινή καμαρόσκεπη βασιλική με κτιστό τέμπλο και στο εσωτερικό του σώζονται τμηματικά τοιχογραφίες. 80 μέτρα βόρεια του μητροπολιτικού ναού βρίσκεται ο ναός του Αγίου Χαραλάμπους, ο οποίος είναι μετόχι της μονής Πετράκη. Πιθανόν να κτίστηκε τον 18ο αιώνα και ανακαινίσθηκε περί το 1800. Σε αυτόν έχουν εντοιχιστεί αρχαία και παλαιοχριστιανικά αρχιτεκτονικά μέλη. Έχει ξυλόγλυπτο τέμπλο και είναι τοιχογραφημένος τον 18ο αιώνα. Ο Ναός Αγίου Αθανασίου, Κρόνιζες (Καθολικό Μονής) πρόκειται για σημαντικότατο αγιογραφικό (1744) μνημείο του κορυφαίου ζωγράφου του 18ου αιώνα Γεωργίου Μάρκου του Αργείου. Έναμισι χιλιόμετρο από το κέντρο της Κερατέας βρίσκεται το βυζαντινό (11ος-12ος αιώνας) μονόχωρο εκκλησάκι της Αγίας Κυριακής. Έχει εντοιχισμένα αρχαία και παλαιοχριστιανικά αρχιτεκτονικά μέλη. Ο πρόναος είναι μεταγενέστερος. Ο ναός εσωτερικά είναι τοιχογραφημένος. Σύμφωνα με επιγραφή που βρέθηκε κατά τη διάρκεια εργασιών συντήρησης χρονολογείται από το 1197. Νότια της Κερατέας, στους πρόποδες του Πάνειου όρους, βρίσκεται ο βυζαντινός ναός του αγίου Ιωάννη του Θεολόγου, δίπλα στην παλαιοημερολογίτικη μονή του Αγίου Ιωάννου του Θεολόγου.
Ρονάλντο
Μετά το 2002
Στις 14 Φεβρουαρίου 2011, σε συνέντευξη τύπου, ανακοίνωσε την αποχώρησή του από την ενεργό δράση   αποκαλύπτοντας ότι πάσχει από υποθυρεοειδισμό. Κατά τη διάρκεια της καριέρας του σημείωσε συνολικά 414 τέρματα σε 616 επίσημους αγώνες ομάδων ανδρών.
Κερατέα
Ιστορικά μνημεία
Το κτίριο του παλαιού δημαρχείου και το αρχοντικό Δροσοπούλου έχουν χαρακτηριστεί ιστορικά διατηρητέα μνημεία που χρειάζονται ειδική κρατική προστασία, γιατί αποτελούν χαρακτηριστικά δείγματα για τη μελέτη της ιστορίας της αρχιτεκτονικής και της πολεοδομικής εξέλιξης του τόπου. Το κτίριο του Παλαιού Δημαρχείου, κτίστηκε στα τέλη του περασμένου αιώνα. Είναι κτίσμα διώροφο, κεραμοσκεπές, απλής νεοκλασσικής μορφής. Ιδιαίτερο ενδιαφέρον παρουσιάζουν τα μαρμάρινα φουρούσια και η σιδεριά του μπαλκονιού, η είσοδος του ορόφου με την ξύλινη μεγάλη τζαμαρία και τη μαρμάρινη κρήνη στη γωνία των οδών Μπότσαρη και Αθηνών - Σουνίου. Το αρχοντικό Δροσοπούλου είναι κτίριο απλής νεοκλασικής μορφής, με ημιυπόγειο, δύο ορόφους και κεραμοσκεπή στέγη. Ιδιαίτερο ενδιαφέρον παρουσιάζει η διαμόρφωση της κύριας εισόδου με το στεγασμένο εξώστη, το μπαλκόνι του ορόφου με τη χαρακτηριστική σιδεριά και τα μαρμάρινα φουρούσια και άλλα. Επίσης, το κτίριο του σιδηροδρομικού σταθμού Κερατέας έχει χαρακτηριστεί διατηρητέο μνημείο γιατί αποτελεί, όπως και άλλοι σταθμοί του αττικού σιδηρόδρομου αξιολογότατο κτίριο με νεοκλασσικά αρχιτεκτονικά και μορφολογικά στοιχεία, σημαντικά για τη μελέτη της ιστορίας της νεοκλασσικής αρχιτεκτονικής και πολεοδομίας.
Ρονάλντο
Μετά το 2002
Στις 15 Ιανουαρίου 2015 ανακοίνωσε την προσωρινή επιστροφή του στην ενεργό δράση με την ομάδα των Φορτ Λόντερντεϊλ Στράικερς της οποίας είναι και συνιδιοκτήτης, κάτι που τελικά δεν υλοποιήθηκε.
Κερατέα
Παραπομπές
<references group="https://www.kathimerini.gr/society/562209442/elstat-ta-apotelesmata-tis-apografis-toy-nomimoy-plithysmoy-stin-ellada/" />
Ρονάλντο
Μετά το 2002
thumb|Το 2005 σημειώνει γκολ με αντίπαλο τη Ρεάλ Μπέτις
Διεθνής καριέρα
Έκανε το ντεμπούτο του με την Εθνική Βραζιλίας ήρθε στο ξεκίνημα του 1993, στο Πρωτάθλημα Νότιας Αμερικής Κ-17 (κάτω των 17 ετών). Εκεί η "σελεσάο" έμεινε εκτός βάθρου, αλλά ο Ρονάλντο με 8 τέρματα συνολικά βγήκε πρώτος σκόρερ στη διοργάνωση, συμπεριλήφθηκε στην ιδανική ενδεκάδα και ψηφίστηκε ως ο κορυφαίος παίκτης των αγώνων. Αγωνίστηκε σε 22 αγώνες της ομάδας Κ-17 και σημείωσε ισάριθμα γκολ.
Ο Ρονάλντο έκανε το ντεμπούτο του στην Εθνική Ανδρών στις 23 Μάρτιου του 1994 σε φιλικό αγώνα με αντίπαλο την εθνική Αργεντινής. Το πρώτο διεθνές τέρμα ήταν την ίδια χρονιά (4 Μαΐου) απέναντι στην Ισλανδία (3–0). Ήταν μέλος της νικήτριας ομάδας του Παγκοσμίου Κυπέλλου του 1994, χωρίς όμως να αγωνιστεί στη διοργάνωση θεωρούμενος ακόμα ανώριμος. Στα 17 του ο Ρονάλντο υπήρξε ο νεαρότερος ποδοσφαιριστής της αποστολής της Βραζιλίας που κατέκτησε το τρόπαιο. Το 1996 συμμετείχε στους Ολυμπιακούς Αγώνες της Ατλάντα με την ομάδα ποδοσφαίρου της χώρας του (Εθνική Βραζιλίας κάτω των 23 ετών) κατακτώντας το χάλκινο μετάλλιο. Αξιοσημείωτο είναι ότι οι Βραζιλιάνοι έχασαν το εναρκτήριο παιχνίδι τους με 1–0 από τους Ιάπωνες, αλλά ο Ρονάλντο τους ανέστησε στα άλλα δύο παιχνίδια της φάσης των ομίλων: πέτυχε το πρώτο γκολ της Βραζιλίας στη διοργάνωση στη νίκη της με 3–1 επί της Ουγγαρίας και στη συνέχεια, στον τελευταίο αγώνα των ομίλων το με αντίπαλο τη Νιγηρία, σκόραρε για την ομάδα του που κέρδισε 1–0 με ένα γκολ έξω από την περιοχή. Στον προημιτελικό το με αντίπαλο την Γκάνα στο Μαϊάμι, ο 19χρονος βρέθηκε ξανά στο επίκεντρο και σημείωσε δύο γκολ, το δεύτερο ιδιαίτερα εντυπωσιακό, στη νίκη με 4–2. Όμως στον ημιτελικό το θεωρούμενο φαβορί βρέθηκε πάλι αντιμέτωπη με τη Νιγηρία που κέρδισε στην παράταση με 4–3 με ένα ακόμη γκολ του Ρονάλντο (τέσσερα συνολικά στη διοργάνωση), που όμως δεν ήταν αρκετό. Στο μικρό τελικό τελικό για την κατάκτηση της τρίτης θέσης σημείωσε ένα γκολ στο 5–0 της Βραζιλίας επί της Πορτογαλίας.
Στο Παγκόσμιο Κύπελλο το 1998 θα μπορούσε να κατακτήσει και δεύτερο συνεχόμενο τίτλο με την ομάδα και τον ίδιο σε πολύ καλή κατάσταση και αντίστοιχες εμφανίσεις έχοντας σκοράρει τέσσερα τέρματα πριν τον τελικό και είχε δώσει τρεις ασίστ. Στον συναρπαστικό ημιτελικό είχε σκοράρει το μοναδικό τέρμα της ομάδας απέναντι στην Ολλανδία και η πρόκριση υπέρ των λατιναμερικάνων κρίθηκε στα πέναλτι. Δεν φάνταζε τόσο αδύνατο καθώς η Βραζιλία είχε βρεθεί και πάλι στον τελικό, αυτή τη φορά απέναντι στη Γαλλία και τον τότε ηγέτη της Ζινεντίν Ζιντάν, ο οποίος τον χαρακτήρισε ως τον καλύτερο επιθετικό του αιώνα. Όλα τα βλέμματα είχαν στραφεί πάνω στον Ρονάλντο και ολόκληρος ο ποδοσφαιρικός κόσμος ήταν πεπεισμένος πως ο Βραζιλιάνος θα κατάφερνε να ξεπεράσει σε απόδοση τον αργότερα συμπαίκτη του στη Ρεάλ. Όμως, ο τελικός επισκιάστηκε από την αρνητική παρουσία του Βραζιλιάνου: λίγες ώρες πριν τον τελικό, υπέστη πιθανά επιληπτική κρίση και όταν επανήλθε το σώμα του παρουσίαζε σπασμούς και στη συνέχεια μεταφέρθηκε στο νοσοκομείο. Πιθανόν ο νεαρός παίκτης είχε φορτωθεί όλη την ομάδα πάνω του και ίσως σ´αυτό να οφείλεται αυτή η πιθανή κρίση άγχους. Ο ίδιος δήλωσε αργότερα ότι δεν θυμόταν τι έγινε. Μια περίπου ώρα πριν την έναρξη του αγώνα η βραζιλιάνικη πλευρά έδωσε τη συνθέση της ομάδας χωρίς το Ρονάλντο στην ενδεκάδα, κάτι που άλλαξε μισή ώρα μετά. Η εθνική Βραζιλίας δεν βγήκε για προθέρμανση. Τελικά, ζήτησε λίγο πριν τον τελικό ν' αγωνιστεί (δεν είχε δηλωθεί στην αρχική σύνθεση της ομάδας), αν και δεν ήταν ψυχολογικά έτοιμος. Υπήρχε και η άποψη ότι κατά την προσπάθεια ανάνηψης χρειάστηκε να χορηγηθούν κατασταλτικά φάρμακα με αποτέλεσμα την αγωνιστική του εξασθένηση. Η κατάσταση χειροτέρευσε μετά από μία σύγκρουση με τον Γάλλο τερματοφύλακα Φαμπιάν Μπαρτέζ κατά τη διάρκεια του τελικού. Έτσι, οι Γάλλοι εκμεταλλεύτηκαν τους σοκαρισμένους Βραζιλιάνους (γιατί η περίπτωση του Ρονάλντο επηρέασε όλη την ομάδα) και κατέκτησαν το τρόπαιο νικώντας τους αντιπάλους τους με 3–0.
Την προηγούμενη χρονιά, στο Κόπα Αμέρικα του 1997 αποτέλεσε μαζί με το Ρομάριο ένα από τα καλύτερα επιθετικά δίδυμα όλων των εποχών. Στα επτά φιλικά προετοιμασίας ο Ρομάριο σημείωσε ισάριθμα γκολ και ο Ρονάλντο έξι. Στην τελική φάση τα πέντε τέρματα του Ρονάλντο του έδωσαν τον τίτλο του δεύτερου σκόρερ, ενώ ήδη είχε ψηφιστεί καλύτερος παίκτης της διοργάνωσης. Το 1999 στο Κόπα Αμέρικα που διοργανώθηκε στην Παραγουάη, σκόραρε και πάλι πέντε γκολ, συμπεριλαμβανομένου ενός στον τελικό με αντίπαλο την Ουρουγουάη, όταν η Βραζιλία νίκησε με 3–0. Στη διοργάνωση αυτή αναδείχθηκε πρώτος σκόρερ. Η αλληλουχία των εξαιρετικών εμφανίσεων, των τίτλων και της κατάρριψης του ρεκόρ αήττητων αγώνων τέσσερων δεκαετιών της Ουγγαρίας της δεκαετίας του 1950 δίνει το χαρακτηρισμό της εθνικής Βραζιλίας εκείνης της περιόδου ως μία από τις καλύτερες εθνικές ομάδες όλων των εποχών σε σειρά ετών.
thumb|Αποτύπωση των ποδιών του Ρονάλντο στο Μονακό (2006) - Golden foot Στο Παγκόσμιο Κύπελλο του 2002 ήταν πρωταγωνιστής, σκόραρε απέναντι σε κάθε αντίπαλο στη διοργάνωση εκτός από τον προημιτελικό απέναντι στην Αγγλία. Η επιστροφή του δεν ήταν δεδομένη (τουλάχιστον στο επιθυμητό αγωνιστικό επίπεδο) από την αρχή της διοργάνωσης, αλλά ο ίδιος διέλυσε κάθε αμφιβολία. Όσο και αν φαίνεται παράξενο, μεγάλη προσοχή δόθηκε στο κούρεμα του - μόνο ένα μέρος του κεφαλιού του ξυρίστηκε - έγινε για απόσπαση της προσοχής για να μετατοπίσει την προσοχή των μέσων μαζικής ενημέρωσης από τον τραυματισμό στα πόδια. Η Βραζιλία νίκησε και στους επτά αγώνες της διοργάνωσης δημιουργώντας ρεκόρ και στον τελικό απέναντι στη Γερμανία στη Γιοκοχάμα, ο Ρονάλντο σκόραρε δύο φορές στη νίκη με 2–0. Ισοφάρισε το ρεκόρ του Πελέ για τη Βραζιλία με 12 γκολ στα Παγκόσμια Κύπελλα, ενώ είχε και άλλες ευκαιρίες που ο Όλιβερ Καν (πολυτιμότερος παίκτης της διοργάνωσης) αποσόβησε. Ήταν ο πρώτος παίκτης που έψαχνε τους Γερμανούς παίκτες για να δώσει τα συλλυπητήριά του, πριν τον συγχαρεί ο Πελέ όταν έλαβε το μετάλλιο νικητών του Παγκοσμίου Κυπέλλου. Ο Ρονάλντο έλαβε μια σειρά από επαίνους για το επίτευγμά του, συμπεριλαμβανομένου του βραβείου Laureus World Sports για το Comeback of the Year και του BBC "Υπερπόντια αθλητική προσωπικότητα της χρονιάς", και τον Δεκέμβριο του 2002 αφιέρωσε το τρίτο βραβείο του Παίκτη της Χρονιάς της FIFA στην ιατρική ομάδα που τον βοήθησε να ανακάμψει. Ήταν πρώτος σκόρερ της διοργάνωσης με 8 τέρματα. Η επιθετική τριπλέτα μαζί με τους Ροναλντίνιο και Ριβάλντο ήταν ασταμάτητη, θεωρούμενη ως μία από τις καλύτερες που αγωνίστηκαν ποτέ σε Παγκόσμιο Κύπελλο. Ήταν η πρώτη εθνική Βραζιλίας που έγινε ταυτόχρονα κάτοχος του Κόπα Αμέρικα και του Παγκοσμίου Κυπέλλου.
Έλαβε μέρος στο Παγκόσμιο Κύπελλο Ποδοσφαίρου του 2006 στη Γερμανία. Ιστορική σημασία έχει το γκολ που σημείωσε στο πέμπτο λεπτό του αγώνα Βραζιλία-Γκάνα για τους «16» του Κυπέλλου, στις 27 Ιουνίου 2006. Χάρη σε αυτό, έγινε ο πρώτος σκόρερ στα 76 χρόνια ζωής του Παγκοσμίου Κυπέλλου, καθώς έφτασε τα 15 σε 19 αγώνες, ένα περισσότερο από τον Γκερντ Μίλερ, ο οποίος είχε σκοράρει σε δύο διοργανώσεις, ενώ τα 15 γκολ του Ρονάλντο «μοιράζονται» σε τρεις: τέσσερα στο 1998, οκτώ στο 2002 και τρία στο 2006, ενώ παρείχε και πέντε ασίστ (κατά άλλες αναφορές τέσσερις) έχοντας έτσι συμμετοχή σε 20 γκολ υστερώντας μόνο του Πελέ (12 γκολ, 10 ασίστ) στην ιστορία των Παγκοσμίων Κυπέλλων. Χαρακτηριστικό είναι επίσης πως και τα τρία τέρματα που σημείωσε ο Ρονάλντο στο Παγκόσμιο Κύπελλο της Γερμανίας, επιτεύχθηκαν στο ίδιο γήπεδο, το Westfalenstadion του Ντόρτμουντ. Με την εθνική ομάδα της Βραζιλίας αγωνίστηκε συνολικά σε 98 επίσημους αγώνες και σημείωσε 62 γκολ, τρίτος (τότε δεύτερος) στην ιστορία της εθνικής ομάδας της χώρας του.
Τίτλοι
Κρουζέιρο
Αιντχόφεν
Μπαρτσελόνα
Ίντερ
Ρεάλ Μαδρίτης
Κορίνθιανς
Εθνική Βραζιλίας
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές ΠΣΦ Αϊντχόφεν Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Ίντερ Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές ολυμπιακής ομάδας Βραζιλίας Κατηγορία:Ποδοσφαιριστές στους Θερινούς Ολυμπιακούς Αγώνες 1996 Κατηγορία:Βραζιλιάνοι Ολυμπιονίκες Κατηγορία:Ποδοσφαιριστές Εθνικής Βραζιλίας Κ17 Κατηγορία:Ποδοσφαιριστές Σπορτ Κλαμπ Κορίνθιανς Παουλίστα Κατηγορία:Ποδοσφαιριστές Κρουζέιρο Εσπόρτε Κλούμπε Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές Κυπέλλου Συνομοσπονδιών FIFA 1997 Κατηγορία:FIFA 100 Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Πολιτογραφημένοι πολίτες της Ισπανίας Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Ολλανδία Κατηγορία:Παίκτες νικητές Κόπα Αμέρικα Κατηγορία:Νικητές Χρυσής Μπάλας Κατηγορία:Νικητές Χρυσού Παπουτσιού Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Κυπέλλου Συνομοσπονδιών FIFA Κατηγορία:Νικητές του Παίκτη της Χρονιάς της FIFA
Χημική αντίδραση
right|180px|thumb|Όταν ατμοί [[Υδροχλωρικό οξύ|υδροχλωρικού οξέος αντιδράσουν με αμμωνία παράγονται νέφη μιας νέας ουσίας, του χλωριούχου αμμωνίου]] Με τον όρο χημική αντίδραση ή χημικό φαινόμενο χαρακτηρίζεται γενικά οποιαδήποτε διεργασία μετασχηματισμού μιας χημικής ουσίας σε άλλη. Ακριβέστερα, χημική αντίδραση είναι μια μεταβολή της ύλης κατά την οποία μία ή περισσότερες ουσίες (αντιδρώντα) μετατρέπονται σε μία ή περισσότερες διαφορετικές ουσίες. Οι χημικές αντιδράσεις περιγράφονται με τη βοήθεια χημικών εξισώσεων.
Από τον ορισμό προκύπτει ότι οι αλλαγές κατάστασης (όπως π.χ. το λιώσιμο του πάγου ή η εξάτμιση του νερού) δεν είναι αντιδράσεις.
Σε κάθε χημική αντίδραση, ο συνολικός αριθμός ατόμων των αντιδρώντων ισούται με το συνολικό αριθμό ατόμων των προϊόντων. Ισοδύναμα, η συνολική μάζα των αντιδρώντων είναι ίση με τη συνολική μάζα των προϊόντων. Η τελευταία πρόταση είναι γνωστή και ως αρχή διατήρησης της μάζας. Ένας άλλος τρόπος έκφρασης της ίδιας έννοιας είναι ο εξής: Σε κάθε χημική αντίδραση το συνολικό μοριακό βάρος παραμένει σταθερό. Συνεπώς σε μια χημική αντίδραση η ύλη αλλάζει μορφές και ιδιότητες αλλά δεν καταστρέφεται ούτε δημιουργείται.
Στη χημική αντίδραση τα άτομα των χημικών στοιχείων που λαμβάνουν μέρος είτε μεμονωμένα είτε συμμετέχοντας σε αρχικές χημικές ενώσεις, αναδιατάσσονται με συνέπεια ή να δημιουργούν νέες χημικές ενώσεις ή ν΄ αποχωρίζονται από τις αρχικές, σε ίδιο πάντα αριθμό ατόμων, αλλά σε διαφορετικούς όμως συνδυασμούς. Έτσι τα μεν αρχικά στοιχεία ή ενώσεις λέγονται  αντιδρώντα  ενώ τα παραγόμενα  προϊόντα  της χημικής αντίδρασης.
Εξαιτίας των χημικών αντιδράσεων, τα χημικά στοιχεία συνδυάζονται έτσι ώστε να συγκροτούν σχεδόν όλο τον Κόσμο γύρω μας. Για παράδειγμα: η σκουριά, το μαύρισμα των ασημικών, το μαγείρεμα των τροφών, οι καύσεις, η πέψη, κ.ά. αποτελούν προϊόντα χημικών αντιδράσεων.
Ταξινόμηση των χημικών αντιδράσεων
Η χημική συμπεριφορά ενός σώματος δεν είναι πάντα η ίδια αλλά εξαρτάται από τη φύση του άλλου σωμάτος με το οποίο αντιδρά και από τις συνθήκες που επικρατούν. Επομένως τα χημικά φαινόμενα δεν είναι όλα του ίδιου τύπου και ταξινομούνται με διάφορα κριτήρια. Μια γενική ταξινόμηση είναι :
Άλλα κριτήρια ταξινόμησης :
Ανάλογα με τις μεταβολές ή μη των αριθμών οξείδωσης
Οι χημικές αντιδράσεις ανάλογα με το αν μεταβάλλονται οι αριθμοί οξείδωσης κάποιων ατόμων των αντιδρώντων, διακρίνονται σε :
Ανάλογα με τη μεταβολή της θερμότητας
Οι χημικές αντιδράσεις ανάλογα με τις μεταβολές της θερμότητας που παρατηρείται σ΄ αυτές κατατάσσονται σε τρεις κατηγορίες: Στη πραγματικότητα όλες οι χημικές αντιδράσεις, ακόμη και οι εξώθερμες και οι θερμοουδέτερες απαιτούν την απορρόφηση κάποιας ενέργειας από εξωτερική πηγή προκειμένου αυτές να ξεκινήσουν και ν΄αρχίσει η λύση των δεσμών των αντιδρώντων που ασφαλώς και δεν μπορεί να γίνει από μόνη της. Η απαιτούμενη αυτή ενέργεια ονομάζεται "ενέργεια ενεργοποίησης" και παρέχεται συνήθως ως θερμότητα από κάποια άλλη αντίδραση που έχει ήδη ξεκινήσει. Για παράδειγμα από ένα αναμμένο σπίρτο του οποίου η ενέργεια δημιουργήθηκε από χημική αντίδραση των ουσιών της κεφαλής του, παίρνει φωτιά ένα τεμάχιο χάρτου. Η ενέργεια ενεργοποίησης του σπίρτου έγινε μετά από τριβή του σε κατάλληλη επιφάνεια.
Ανάλογα με τη φύση των αντιδρώντων
Οι αντιδράσεις διακρίνονται σε :
Άλλες κατηγορίες χημικών αντιδράσεων
Υπάρχουν κι άλλες κατηγορίες χημικών αντιδράσεων που δεν είναι όμως τόσο συνηθισμένες ή χρησιμοποιούνται σε ιδιαίτερες περιπτώσεις :
Σημειώσεις
<references group="η εστεροποίηση ειναι λάθος " />
Δείτε επίσης
Κατηγορία:Χημεία
Τατζικικές προεδρικές εκλογές (2020)
Στις 11 Οκτωβρίου 2020 διεξήχθησαν οι προεδρικές εκλογές στο Τατζικιστάν.
Ζαν Βιγκό
Ο Ζαν Βιγκό (Jean Vigo, 26 Απριλίου 1905 – 5 Οκτωβρίου 1934) ήταν Γάλλος σκηνοθέτης του κινηματογράφου.
Τατζικικές προεδρικές εκλογές (2020)
Ο κάτοχος της προεδρίας, Ιμομάλι Ραχμόν, ο οποίος βρίσκεται στην εξουσία από το 1992, διεκδικεί την επανεκλογή του. Ακόμα τέσσερις υποψήφιοι συμμετέχουν στις εκλογές.
Οι γύρω στους 4,9 εκατομμύρια ψηφοφόρους κλήθηκαν να διαλέξουν έναν από πέντε υποψήφιους: τον πρόεδρο Ιμομάλι Ραχμόν, ο οποίος βρίσκεται στην εξουσία από το 1992, τον αρχηγό του Σοσιαλιστικού Κόμματος Αμπντουχαλίμ Γκαφόροφ, τον αρχηγό του Κομμουνιστικού Κόμματος Μίροτζ Αμπντουλόγιεφ, τον αρχηγό του Αγροτικού Κόμματος Ρούσταμ Λατιφζόντα και τον βουλευτή του Κόμματος Οικονομικών Μεταρρυθμίσεων Ρούσταμ Ραχματζόντα.
Ζαν Βιγκό
Κινηματογραφικές παραγωγές
Με τον Μπόρις Κάουφμαν γύρισαν το A propos de Nice (Σχετικά με τη Νίκαια):η ταινία που γυρίστηκε κρυφά στη διάρκεια ενός καρναβαλιού δεν παρατηρεί μόνο την κοινωνική πραγματικότητα, αλλά ασκεί μια σκληρή σάτιρα στη βαλτωμένη αργοσχολία των εισοδηματιών και στη συνέχεια ο Βιγκό γύρισε το ντοκιμαντέρ για τον πρωταθλητή κολύμβησης Ζαν Ταρίς Tans ou la natation Στη συνέχεια έκανε την πρώτη του μεγάλου μήκους ταινία μυθοπλασίας '("Zero de conduit" )-Διαγωγή μηδέν-ανάλαφρη κωμωδία Εκεί ενσωμάτωσε στοιχεία από τις προσωπικές του αναμνήσεις στο οικοτροφείο και στην περίοδο που ο πατέρας του ήταν στο αναμορφωτήριο της Ροκέτ. Η ταινία αυτή -ταινία με υπερρεαλιστικές φιλοδοξίες: οι πιο πολλοί καθηγητές παρουσιάζονται ως γκροτέσκες φιγούρες - χρηματοδοτήθηκε από τον υποκόμη ντε Νοάιγ. Από το 1934 έως το 1945 η προβολή της απαγορεύτηκε. «Η λογοκρισία αρνήθηκε την έγκρισή της σε μια ταινία που χλεύαζε τους καθηγητές και την εξουσία». Το 1934 γύρισε την ταινία Αταλάντη εμπνευσμένη από τη ζωή των ναυτικών που εργάζονται σε ποταμόπλοια και υδατοφράκτες. Στην ταινία αυτή του Βιγκό, «το πλοίο είναι σαν ένας ονειρικός μικρόκοσμος, μέσα στη ροή της ζωής, όπου πλάθονται μυστηριώδεις, ακατάλυτες ανθρώπινες σχέσεις [χωρίς] εύκολους συναισθηματισμούς». Ο Βιγκό πέθανε στις 5 Οκτωβρίου 1934 από σηψαιμία.
Τατζικικές προεδρικές εκλογές (2020)
Ιστορικό
Τον Μάρτιο του 2020, καθώς τα κεντρασιατικά κράτη παρακολουθούσαν την πορεία της πανδημίας κορονοϊού, το Τατζικιστάν απέκλεισε κάθε ενδεχόμενο να υπάρχει κορονοϊός στη χώρα παρά τις εμφανείς ενδείξεις για το αντίθετο. Στα τέλη του Απρίλη παρουσιάστηκαν τα πρώτα κρούσματα στο Ντουσάνμπε, και μέχρι τις 8 Αυγούστου οι επίσημες αρχές είχαν καταγράψει επίσημα 7.625 κρούσματα και 61 θανάτους από τον ιό.
Στις 6 Αυγούστου, το τατζικικό κοινοβούλιο, σε μία συνεδρίαση στην οποία προήδρευσε ο Ρούσταμ Ραχμόν, ο 32χρονος γιος του Ιμομάλι, προγραμμάτισε τις τρέχουσες εκλογές για τον Οκτώβρη. Οι υποψήφιοι έπρεπε να υποβάλλουν τις αιτήσεις τους μέχρι τις 11 Σεπτεμβρίου, ενώ η προεκλογική περίοδος άρχισε στις 15 Σεπτεμβρίου. Συμπεριλαμβανομένου του Ιμομάλι Ραχμόν, ο οποίος απολάμβανε της υποστήριξης από το κόμμα του, από την Ομοσπονδία Ανεξάρτητων Συνδικάτων και την Ένωση Νεολαίας του Τατζικιστάν, οι υποψήφιοι των εκλογών ήταν πέντε.
Τα κόμματα της αντιπολίτευσης έκαναν μποϊκοτάζ σε αυτές τις εκλογές. Το Σοσιαλδημοκρατικό Κόμμα επειδή θεωρούσε την υποψηφιότητα του Ραχμόν ως «αντισυνταγματική», το Δημοκρατικό Κόμμα του Τατζικιστάν ως ένδειξη διαμαρτυρίας για το δημοψήφισμα του 2016 με το οποίο παρατάθηκε η διάρκεια της θητείας του Προέδρου, και το Κόμμα Ισλαμικής Αναγέννησης για τις ατέλειες του εκλογικού νόμου και την δυσπιστία της κεντρικής εκλογικής επιτροπής.
Εκλογικό σύστημα
Η εκλογή του Προέδρου γίνεται σύμφωνα με το άρθρο 65 του Τατζικικού Συντάγματος του 1994 (μετά τις τροποποιήσεις του 2016). Εκλέγεται από τους πολίτες του Τατζικιστάν με καθολική, ισότιμη, άμεση και μυστική ψηφοφορία για επταετή θητεία. Το εκλογικό σύστημα είναι πλειοψηφικό, δηλαδή ο υποψήφιος που θα εξασφαλίσει την απόλυτη πλειοψηφία γίνεται Πρόεδρος. Αν κανένας από τους υποψήφιους δεν εξασφαλίσει την απόλυτη πλειοψηφία, τότε διεξάγεται δεύτερος γύρος εκλογών στον οποίο οι εκλογείς καλούνται να ψηφίσουν τον έναν από τους δύο υποψήφιους που συγκέντρωσαν τις περισσότερες ψήφους στον πρώτο γύρο. Ο δεύτερος γύρος πρέπει να διεξαχθεί εντός διαστήματος 15-30 ημερών από τον πρώτο γύρο. Για να επικυρωθεί το αποτέλεσμα των εκλογών πρέπει η προσέλευση ψηφοφόρων να είναι πάνω από 50%. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες του Τατζικιστάν ηλικίας άνω των 18 ετών.
Οι προϋποθέσεις που πρέπει να πληροί ένας πολίτης του Τατζικιστάν για να γίνει υποψήφιος πρόεδρος είναι:
Στην παράγραφο 4 του άρθρου 65 αναφέρεται ότι: απαγορεύεται να γίνει Πρόεδρος το ίδιο άτομο για παραπάνω από δύο θητείες. Στην 5η και τελευταία παράγραφο του ίδιου άρθρου αναφέρεται ότι: η απαγόρευση που προβλέφθηκε στην 4η παράγραφο δεν ισχύει για τον Ιδρυτή της Ειρήνης και της Εθνικής Ενότητας – τον Αρχηγό του Έθνους. Ο Ιμομάλι Ραχμόν έχει τιμηθεί με τον τίτλο «Ιδρυτής της Ειρήνης και της Εθνικής Ενότητας», οπότε δικαιούται να επανεκλεγεί για μία πέμπτη θητεία.
Σοσιαλιστικό Κόμμα – Αμπντουχαλίμ Γκαφόροφ
Ήταν υποψήφιος στις προεδρικές εκλογές του 2006, στις οποίες ήρθε πέμπτος συγκεντρώνοντας το 2,80% των ψήφων. Στις προεδρικές εκλογές του 2013 ήρθε πέμπτος συγκεντρώνοντας το 1,50% των ψήφων.
Κομμουνιστικό Κόμμα – Μίροτζ Αμπντούλογιεφ
Είναι δικηγόρος και εκπαιδευτικός που συμμετέχει για πρώτη φορά σε προεδρικές εκλογές. Στις βουλευτικές εκλογές της 1ης Μαρτίου 2020 εξελέγη μέλος της Τατζικικής Βουλής των Αντιπροσώπων.
Αγροτικό Κόμμα – Ρούσταμ Λατιφζόντα
Είναι μέλος της Βουλής των Αντιπροσώπων και συμμετέχει για πρώτη φορά στις προεδρικές εκλογές. Είναι απόφοιτος της Γεωργικής Σχολής του Πανεπιστημίου, και έχει δίπλωμα μηχανικού περιβάλλοντος και υδραυλικού μηχανικού. Στο προεκλογικό του πρόγραμμα, μεταξύ των άλλων, πρότεινε: πλήρη απαλλαγή των αγροτών από τους φόρους, υπερδιπλασιασμό στους μισθούς των δασκάλων και νομιμοποίηση της πολυγαμίας.
Διεξαγωγή
Σύμφωνα με την κεντρική επιτροπή για εκλογές και δημοψηφίσματα, στο Τατζικιστάν υπάρχουν 68 εκλογικές περιφέρειες. με 3.375 εκλογικά κέντρα στο εσωτερικό της χώρας και 39 στο εξωτερικό για τη διασπορά. Τα εκλογικά κέντρα άνοιξαν από τις 6.00 το πρωί για τους περίπου 4,9 εκατομμύρια εγγεγραμμένους ψηφοφόρους της χώρας, και θα κλείσουν στις 20.00 το βράδυ. Λόγω της πανδημίας κορονοϊού, τα πρότυπα υγιεινής τηρήθηκαν με προσοχή ώστε να αποφευχθεί η μετάδοση του ιού. Στα εκλογικά κέντρα οι εκλογείς έπρεπε να φορούν μάσκες, έγινε μέτρηση στις θερμοκρασίες τους και τηρήθηκαν οι αποστάσεις ασφαλείας ενώ περίμεναν τη σειρά τους για να ψηφίσουν.
Εποπτεία
Η εκλογική επιτροπή ανέφερε ότι 145 παρατηρητές από διεθνείς οργανισμούς, συμπεριλαμβανομένων του Οργανισμού Συνεργασίας της Σαγκάης και της ΚΑΚ, παρακολούθησαν τη διεξαγωγή. Επίσης, 267 εκπρόσωποι του εγχώριου και ξένου Τύπου κάλυψαν την διοργάνωση.
Παραπομπές
2020 Κατηγορία:Εκλογές του 2020
ΦΚ Γιούνιορς
Η ΦΚ Γιούνιορς (γερμανικά: FC Juniors OÖ, ως τον Ιούλιο 2017 ΦΚ Πάσινγκ) είναι μια αυστριακή ομάδα από την πόλη Πάσινγκ της Άνω Αυστρίας, που ιδρύθηκε το 2007. Γήπεδό της είναι η Ράιφαϊσεν-Αρένα (πρώην Βάλντσταντιον) του Πάσινγκ. Η μεγαλύτερη επιτυχία της ομάδας είναι η κατάκτηση του κυπέλλου Αυστρίας την περίοδο 2012-2013.
Σύνθεση (2019)
(Τ=Τερματοφύλακες, Α=Αμυντικοί, Μ=Μέσοι, Ε=Επιθετικοί)
Εξωτερικοί σύνδεσμοι
Κατηγορία:Ποδοσφαιρικές ομάδες Αυστρίας Κατηγορία:Ιδρύσεις ποδοσφαιρικών ομάδων το 2007
2643 Βερνάρδος
Ο Βερνάρδος (Bernhard) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 15,0. Ανακαλύφθηκε το 1973 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του πρίγκιπα Βερνάρδου (1911-2004), συζύγου της βασίλισσας της Ολλανδίας Ιουλιάνας. Δεν είναι γνωστά φυσικά χαρακτηριστικά του αστεροειδούς.
Χλωριούχο σκάνδιο
Το χλωριούχο σκάνδιο ή τριχλωριούχο σκάνδιο ή τριχλωρίδιο του σκανδίου ή τριχλωροσκάνδιο (αγγλικά scandium chloride) είναι η ανόργανη δυαδική ιονική χημική ένωση με εμπειρικό τύπο ScCl3. Το χημικά καθαρό χλωριούχο σκάνδιο, στις κανονικές συνθήκες περιβάλλοντος, είναι λευκό πολύ υδατοδιαλυτό στερεό, με (σχετικά) υψηλή θερμοκρασία τήξης. Το χλωριούχο σκάνδιο έχει κυρίως ερευνητικό εργαστηριακό ενδιαφέρον. Είναι εμπορικά διαθέσιμο τόσο σε άνυδρη μορφή, όσο και σε εξαένυδρη (ScCl3•6H2O).
Παραγωγή
Μέθοδος 1η
Το χλωριούχο σκάνδιο μπορεί να ληφθεί με αντίδραση μεταξύ οξειδίου του σκανδίου (Sc2O3) ή ανθρακικού σκανδίου (ScCO3) και χλωριούχου αμμωνίου (NH4Cl):
Μέθοδος 2η
Μια παραλλαγή της προηγούμενης μεθόδου είναι η επίδραση με υδροχλωρικό οξύ σε οξείδιο του σκανδίου:
Μέθοδος 3η
Από την προηγούμενη μέθοδο, αν αλλαχθεί του οξείδιο του σκανδίου με υδροξείδιο του σκανδίου [Sc(OH)3], μπορούμε να έχουμε και πάλι τριχλωριούχο σκάνδιο:
Μέθοδος 4η
Από τη μέθοδο #3 με αλλαγή του οξειδίου του σκανδίου από θειούχο σκάνδιο (Sc2S3), μπορούμε επίσης να έχουμε τριχλωριούχο σκάνδιο:
Μέθοδος 5η
Το χλωριούχο σκάνδιο μπορεί επίσης να παραχθεί με επίδραση υδροχωρικού οξέος (HCl) σε μεταλλικό σκάνδιο:
Το χλωριούχο σκάνδιο μπορεί ακόμη να παραχθεί με ολική σύνθεση, δηλαδή απευθείας από τα χημικά στοιχεία από τα οποία προέρχεται, μεταλλικό σκάνδιο και διχλώριο (Cl2):
Μέθοδος 7η
Τέλος είναι δυνατό να παραχθεί το χλωριούχο σκάνδιο με αντίδραση ανάμεσα σε οξείδιο του σκανδίου και διχλώριο, εξαιτίας της χαμηλής σταθερότητας του ενδιάμεσα σχηματιζόμενου οξυχλωριούχου σκανδίου (ScOCl):
Αντιδράσεις
Το χλωριούχο σκάνδιο διαλύεται στο νερό δίνοντας εξαένυδρα ιόντα {[Sc(H2O)6]}3+. Στην πραγματικότητα, δείγματα χλωριούχου σκανδίου μετατρέπονται στην εξαένυδρη μορφή μετά από έκθεσή τους στον ατμοσφαιρικό αέρα (γιατί περιέχει υγρασία). Η δομή του εξαένυδρου χλωριούχου σκανδίου είναι trans-[ScCl2(H2O)4]Cl·2H2O. Με το τετραϋδροφουράνιο (THF) ως λιγότερο βασικό συναρμοτή, το χλωριούχο σκάνδιο δίνει το σύμπλοκο ScCl3(THF)3, με τη μορφή λευκών κρυστάλλων. Αυτό το ευδιάλυτο στο THF χρησιμοποιείται για τη σύνθεση οργανοσκανδιακών ενώσεων. Το χλωριούχο σκάνδιο μετατρέπεται στο δωδεκυλοθειικό του άλας που ερευνήθηκε ως καταλύτης σε χημικές αντιδράσεις παρόμοιες με τις αλδολικές.
Μερικά παραδείγματα αντιδράσεων του χλωριούχου σκανδίου είναι τα ακόλουθα:
Αντίδραση #1
Ολική αφυδάτωση της εξαένυδρης μορφής:
Αντίδραση #2
Σχηματισμός τριένυδρης μορφής με μερική αφυδάτωση της εξαένυδρης:
Αντίδραση #3
Σχηματισμός διυδροξυχλωροσκανδίου με θερμική διάσπαση της τριένυδρης μορφής:
Αντίδραση #4
Σχηματισμός οξυχλωριούχου σκανδίου με θερμική διάσπαση του διυδροξυχλωροσκανδίου:
Αντίδραση #5
Σχηματισμός διχλωρυδροξυσκανδίου με υδρόλυση:
Αντίδραση #6
Σχηματισμός υδροξειδίου του σκανδίου με αλκαλική υδρόλυση:
Αντίδραση #7
Σχηματισμός φθοριούχου σκανδίου (ScF3) με επίδραση υδροφθορικού οξέος (HF):
Αντίδραση #8
Σχηματισμός εξαχλωροσκανδιούχου καλίου {K3[ScCl6]} με χλωριούχο κάλιο (KCl):
Αντίδραση #9
Σχηματισμός ένυδρου συμπλόκου με τριχλωριούχο χρυσό (AuCl3):
Αναγωγή
Το χλωριούχο σκάνδιο χρησιμοποιήθηκε από τους Φίσερ και συνεργάτες, που πρώτοι παρασκεύασαν μεταλλικό σκάνδιο με ηλεκτρόλυση ευτηκτικού τήγματος χλωριούχου σκανδίου, μαζί με κάποια άλλα άλατα, στους 700-800 °C. Το τριχλωριούχο σκάνδιο αντιδρά με το μεταλλικό σκάνδιο, δίνοντας έναν αριθμό από χλωρίδια στα οποία το σκάνδιο έχει αριθμό οξείδωσης <+3. Συγκεκριμένα δίνει τα ακόλουθα χλωρίδια του σκανδίου:
Επίσης, για παράδειγμα η αναγωγή τριχλωριούχου σκανδίου με μεταλλικό σκάνδιο, παρουσία χλωριούχου καισίου (CsCl) δίνει τριχλωροσκανδιούχο καίσιο (CsScCl3), που περιέχει γραμμικές αλυσίδες με σύνθεση ScIICl3−, το οποίο περιέχει οκτάεδρα που μοιράζονται επίπεδα ScIICl6.
Εφαρμογές
Το χλωριούχο σκάνδιο χρησιμοποιήθηκε σε κάποιους λάμπτήρες αλογόνου, σε οπτικές ίνες, σε ηλεκτρονικά κεραμικά και σε λέιζερ.
Παρατηρήσεις, υποσημειώσεις και αναφορές
Κατηγορία:Ενώσεις σκανδίου Κατηγορία:Χλωρίδια
Αλεξανδρίνα του Μπάντεν
Η Αλεξανδρίνα (γερμ. Alexandrine, 6 Δεκεμβρίου 1820 - 20 Δεκεμβρίου 1904) από τον Οίκο του Τσέρινγκεν ήταν κόρη του Μεγάλου Δούκα της Βάδης και με τον γάμο της έγινε Δούκισσα της Σαξονίας-Κοβούργου & Γκότα.